মোঃ রশিদুল ইসলাম, কাহারোল (দিনাজপুর) প্রতিনিধি ঃ ১৪ জুলাই (১ম রাউন্ড) কাহারোল উপজেলায় ১৮ হাজার ৬৬০ জনকে ভিটামিন “এ” প্লাস ক্যাপসুল খাওয়ানো হবে। ১২ জুলাই’১৮ কাহারোল উপজেলা স্বাস্থ্য ও পরিবার পরিকল্পনা কার্যালয় আয়োজিত এবং জাতীয় পুষ্টি সেবা ও জনস্বাস্থ্য পুষ্টি অধিদপ্তর, স্বাস্থ্য ও পরিবার কল্যাণ মন্ত্রণালয়ের সহযোগিতায় আগামী ১৪ জুলাই জাতীয় ভিটামিন “এ” প্লাস ক্যাম্পেইন (১ম রাউন্ড) উপলক্ষে উপজেলা পূণর্ভবা হল রুমে ডা. হিলারিউস হেম্ব্রম এর সভাপতিত্বে এডভোকেসী ও পরিকল্পনা সভা অনুষ্ঠিত হয়। উক্ত এডভোকেসী সভায় প্রধান অতিথি হিসেবে বক্তব্য রাখেন, উপজেলা পরিষদ চেয়ারম্যান মোঃ মামুনুর রশীদ চৌধুরী। বিশেষ অতিথি হিসেবে বক্তব্য রাখেন, উপজেলা নির্বাহী অফিসার মোঃ নাসিম আহমেদ, উপজেলা পরিষদের ভাইস-চেয়ারম্যান মোঃ আব্দুল গনি, উপজেলা আ’লীগের সভাপতি এ,কে,এম ফারুক। অন্যাদের মধ্যে বক্তব্য রাখেন, উপজেলা সমাজসেবা অফিসার রাজিব কুমার বাগচী, উপজেলা মাধ্যমিক শিক্ষা কর্মকর্তা কন্দর্প নারায়ন রায়, উপজেলা শিক্ষা অফিসার মোঃ লুৎফর রহমান, ১নং ডাবোর ইউপি চেয়ারম্যান সত্যজিৎ রায়, ২নং রসুলপুর ইউপি চেয়ারম্যান সঞ্জয় কুমার মিত্র, ৪নং তাড়গাঁও ইউপি চেয়ারম্যান মোঃ সাইফুল ইসলাম সহ প্রমুখ। জানা যায়, উপজেলার ১৪৫টি কেন্দ্রে শিশুদের ভিটামিন “এ” প্লাস ক্যাপসুল খাওয়ানো হবে।